T.J. Dillashaw var gríðarlega svekktur eftir tapið sitt gegn Henry Cejudo á laugardaginn . Dillashaw vill fá annað tækifæri gegn Cejudo og þá aftur í fluguvigt . Dillashaw hafði tækifæri á að verða tvöfaldur meistari en þess í stað tókst Cejudo að verja titilinn sinn í fyrsta sinn . Cejudo kláraði Dillashaw með tæknilegu rothöggi eftir 32 sekúndur í 1. lotu . Að margra mati stöðvaði dómarinn bardagann of snemma og var enginn ósáttari með það en Dillashaw . „ Ömurlegt að þessu hafi verið stolið frá mér . Ég lagði gríðarlega hart að mér og er miklu betri en þetta . Það hefði verið fínt ef ég hefði fengið að sýna það . Þetta er titilbardagi , meistari gegn meistara og þú ætlar að stoppa þetta svona ? Ég var með single leg fellu . Dómarinn sagði mér að sýna sér eitthvað og ég var með single leg í skrambli , hann hættir að kýla , er að verjast og þú stoppar bardagann ? Það er fáránlegt . Það er frekar ömurlegt að ég viti betur en dómarinn , “ sagði Dillashaw mjög svekktur á blaðamannafundinum . Dillashaw var augljóslega vankaður í bardaganum og man sennilega ekki alveg hvernig þetta þróaðist . Dillashaw var ekki með með tak á fæti Cejudo á leið í „ single leg “ þegar dómarinn stöðvaði bardagann eins og hann taldi . Hann var þó að reyna að hreyfa sig og koma sér í betri stöðu en var á sama tíma að fá högg í sig . Dillashaw vill ekkert heitar en að fá annað tækifæri gegn Cejudo og þá aftur í fluguvigt . Dillashaw er ennþá ríkjandi bantamvigtarmeistari en vill frekar fara aftur í fluguvigt til að mæta Cejudo í annað sinn . „ Eins og þið sjáið er ég smá pirraður . Þetta þarf að gerast aftur , og þá aftur í fluguvigt . Þetta er bull . Ég lagði hart að mér í 12 vikur og svo var þessu stolið frá mér á 30 sekúndum . “ Dillashaw lagði mikið á sig til að komast niður í fluguvigt í fyrsta sinn fyrir bardagann . Ferlið var langt og strangt en var afar vel undirbúið . Dillashaw vill verða tvöfaldur meistari og segir að sér hafi liðið mjög vel í bardaganum . „ Mér leið í rauninni betur núna [ heldur en í bantamvigt ] . Það eru engar afsakanir . Mér leið mjög vel og hafði góða orku . Ég hélt að ég yrði með flugeldasýningu í kvöld , ég hafði það á tilfinningunni . “ Dillashaw óskaði Cejudo til hamingju með sigurinn en velti því fyrir sér hvernig hann gæti fagnað eftir svona sigur . Cejudo taldi dómarann hafa gert rétt með því að stöðva bardagann en Dana White , forseti UFC , sagði að þetta hefði verið hræðileg ákvörðun hjá dómaranum . „ Hvernig er hægt að vera svona ánægður með svona sigur ? Hann tapaði auðvitað ekki beltinu sínu , getur fætt fjölskylduna og borgað reikninga . Gott hjá honum , vertu ánægður . En ég væri ekki ánægður með að vinna svona , það er á hreinu . Ég myndi ekki kalla mig tvöfaldan meistara með því að vinna svona , “ sagði Dillashaw . Dillashaw var augljóslega í uppnámi á blaðamannafundinum og var gráti næst . „ Ég er mjög bitur núna . Ég er mjög pirraður . Ég er við það að fara að gráta núna , ég lagði svo hart að mér . Þetta er erfitt . “ Cejudo vill núna fara upp í 135 punda bantamvigtina og mæta Dillashaw aftur þar . Dana White var ekki viss hver næstu skref beggja verða enda er framtíð fluguvigtarinnar enn í óvissu . „ Ég er miklu betri en Henry Cejudo . Ég trúi því innilega . En því miður fékk ég ekki tækifæri til að sýna það . “